Valitus, jonka Ordre néerlandais des avocats du barreau de Bruxelles, Orde van Vlaamse Balies, Bernard Derveaux, Ordre français des avocats du barreau de Bruxelles, Ordre des barreaux francophones et germanophones de Belgique, Marie Dupont, Stéphane Gothot, Emmanuel Plasschaert, Pierre Sculier ja Xavier Van Gils ovat tehneet 12.12.2024 unionin yleisen tuomioistuimen (suuri jaosto) asiassa T-797/22, Ordre néerlandais des avocats du barreau de Bruxelles ym. v. neuvosto, 2.10.2024 antamasta tuomiosta
(Asia C-865/24 P)
Oikeudenkäyntikieli: ranska
Asianosaiset
Valittajat: Ordre néerlandais des avocats du barreau de Bruxelles, Orde van Vlaamse Balies, Bernard Derveaux, Ordre français des avocats du barreau de Bruxelles, Ordre des barreaux francophones et germanophones de Belgique, Marie Dupont, Stéphane Gothot, Emmanuel Plasschaert, Pierre Sculier ja Xavier Van Gils (edustajat: P. de Bandt, T. Ghysels, T. Bontinck ja A. Guillerme, avocats)
Muut osapuolet: Maurice Krings, Bundesrechtsanwaltskammer, Ordre des avocats de Genève, Euroopan unionin neuvosto, Viron tasavalta, Euroopan komissio ja unionin ulkoasioiden ja turvallisuuspolitiikan korkea edustaja
Vaatimukset
Valittajat vaativat, että unionin tuomioistuin
toteaa, että tämä valitus voidaan ottaa tutkittavaksi ja se on perusteltu, ja tämän johdosta
kumoaa kokonaan unionin yleisen tuomioistuimen 2.10.2024 antaman tuomion asiassa T-797/22, Ordre néerlandais des avocats du barreau de Bruxelles ym. v. neuvosto ja
ratkaisee kyseessä olevan asian lopullisesti ja hyväksyy valittajien ensimmäisessä oikeusasteessa esittämät vaatimukset, joissa vaadittiin kumoamaan
rajoittavista toimenpiteistä Ukrainan tilannetta epävakauttavien Venäjän toimien johdosta annetun asetuksen (EU) N:o 833/2014 muuttamisesta 6.10.2022 annetun neuvoston asetuksen (EU) 2022/19041 1 artiklan 12 alakohta ja rajoittavista toimenpiteistä Ukrainan tilannetta epävakauttavien Venäjän toimien johdosta annetun asetuksen (EU) N:o 833/2014 muuttamisesta 16.12.2022 annetun neuvoston asetuksen (EU) 2022/24742 1 artiklan 13 alakohta siltä osin kuin niillä korvataan rajoittavista toimenpiteistä Ukrainan tilannetta epävakauttavien Venäjän toimien johdosta annetun asetuksen N:o 833/2014 5 n artiklan 2 ja 4–12 kohta ja tämän jälkeen 5 n artiklan 2 ja 4–11 kohta ja muutetaan niitä oikeudellisten neuvontapalvelujen osalta
rajoittavista toimenpiteistä Ukrainan tilannetta epävakauttavien Venäjän toimien johdosta annetun asetuksen (EU) N:o 833/2014 muuttamisesta 25.2.2023 annetun neuvoston asetuksen (EU) 2023/427 1 artiklan 13 alakohta siltä osin kuin sillä lisätään rajoittavista toimenpiteistä Ukrainan tilannetta epävakauttavien Venäjän toimien johdosta annettuun asetukseen (EU) N:o 833/2014 12 b artiklan 2 a kohta
velvoittaa neuvoston korvaamaan oikeudenkäyntikulut.
Oikeudelliset perusteet ja pääasialliset perustelut
Valittajat esittävät valituksensa perusteeksi neljä valitusperustetta.
Ensimmäinen valitusperuste perustuu Euroopan unionin perusoikeuskirjan 7 ja 47 artiklan, luettuina Euroopan unionista tehdyn sopimuksen 2 artiklan valossa, rikkomiseen ja perusteluvelvollisuuden noudattamatta jättämiseen siltä osin kuin unionin yleinen tuomioistuin katsoo, että riidanalainen säännös ei merkitse puuttumista kaikilla henkilöillä olevaan perusoikeuteen turvautua asianajajaan oikeudellisten neuvojen saamiseksi.
Toinen valitusperuste perustuu perusoikeuskirjan 7 ja 47 artiklan, luettuina SEU 2 artiklan valossa, rikkomiseen sekä perusteluvelvollisuuden noudattamatta jättämiseen siltä osin kuin unionin yleinen tuomioistuin katsoo, että riidanalainen kielto ei merkitse puuttumista näissä määräyksissä taattuihin oikeuksiin.
Kolmas valitusperuste perustuu perusoikeuskirjan 7, 47 ja 52 artiklan sekä SEU 2 artiklan rikkomiseen, yleisen suhteellisuusperiaatteen loukkaamiseen ja perusteluvelvollisuuden noudattamatta jättämiseen siltä osin kuin unionin yleinen tuomioistuin katsoi, että olettaen, että riidanalainen säännös merkitsee puuttumista perusoikeuskirjan 7 ja 47 artiklassa taattuihin oikeuksiin ja asianajajan riippumattomuuteen, tämä puuttuminen täyttää kuitenkin perusoikeuskirjan 52 artiklan 1 kohdassa asetetut vaatimukset.
Neljäs valitusperuste perustuu oikeusvarmuuden periaatteen, luettuna SEU 2 artiklan valossa, loukkaamiseen ja perusteluvelvollisuuden noudattamatta jättämiseen siltä osin kuin unionin yleinen tuomioistuin katsoi, että riidanalainen säännös ei merkinnyt siihen puuttumista.
____________
1 EUVL 2022, L 259I, s. 3.
1 EUVL 2022, L 322I, s. 1.